Torsdag stemte britene nei til EU. I dagene etter har beskyldningene haglet, særlig mot en velgergruppe.

– Brexit-velgerne må ta på seg mye av skylden for at Storbritannia nå går ut av den europeiske unionen. De var flere enn den andre siden og brukte stemmeretten sin, raser politisk kommentator i The Observer, Susan Ashcroft.

Tallene klare

Hun mener tallenes tale er klar: Brexit hadde aldri skjedd uten Brexit-tilhengerne.

– Det var bare de som drev kampanje for Brexit og det var bare de som stemte for Brexit. Landet vårt må nå leve med denne beslutningen til tross for at ingen fra Remain-siden stemte nei til EU.

I sosiale medier får hun støtte fra flere andre eksperter. Noen av dem velger også å rette et kritisk søkelys mot statsminister David Cameron.

– Det var Cameron som startet det. Han burde spurt om råd fra noen andre enn folket. De er tross alt landets innbyggere, sier Bård Løkke Kolbeinstveit i Civita.

Frykter smitteeffekt

Han frykter Brexit nå vil skape en smitteeffekt i Europa.

– Andre land kan finne på å gjennomføre demokratiske folkeavstemninger. Verken i Frankrike eller Spania er det utenkelig at flertallskrefter kan vinner fram. De er på frammarsj i hele Europa.

Ubegrunnet ekspertforakt

Mange har trukket fram forakten for eksperter som avgjørende for at nei-siden ble så stor. Ashcroft i The Observer mener denne forakten er ubegrunnet.

– Forakten mot eksperter er basert på dårlig grunnlag. Det er alle eksperter enige om. F.eks. viser målinger at Brexit kunne vært unngått hvis ekspertene hadde fått avgjøre.

– Slik er Brexit er en direkte konsekvens av Brexit-velgernes stemmer.